ปกติประจำเดือนจะมาประมาณวันที่ 10 ของทุกเดือนค่ะ แต่ว่าเดือนนี้มาช้า แล้วมีอะไรกับแฟนวันที่ 16 ซึ่งประจำเดือนก็ยังไม่มา เป็นการมีเพศสัมพันธ์ครั้งแรก ไม่ได้ป้องกันและสอดใส่ไม่ได้ค่ะ แฟนบอกว่าเข้าแค่ปลาย ยังไม่มิดหัวค่ะ แล้วก็ไม่ได้ทำต่อเพราะเจ็บค่ะ คิดว่าของแฟนมีน้ำหล่อลื่นออกมาเล็กน้อย แต่แฟนไม่ได้ช่วยตัวเองมาหลายวันแล้วค่ะ วันที่ 19 ได้ทานยาคุมฉุกเฉินไป1เม็ดตอน 10.00 และอีก1 เม็ดตอน 22.00 ค่ะ ตอนนี้ประจำเดือนยังไม่มาเลยค่ะ มีโอกาสท้องมั้ยคะ กังวลมากค่ะ
สวัสดีค่ะ หากมีเฉพาะน้ำหล่อลื่นออกมา ไม่ได้มีการหลั่งน้ำอสุจิเข้าสู่ช่องคลอด โอกาสที่จะตั้งครรภ์ก็ไม่มีค่ะ สำหรับยาคุมฉุกเฉิน หากทานหลังจากมีเพศสัมพันธ์เกิน 72 ชั่วโมงหลังจากมีเพศสัมพันธ์ ยาคุมฉุกเฉินจะไม่ได้ช่วยป้องกันการตั้งครรภ์ได้ค่ะ อย่างไรก็ตาม เนื่องจากไม่ได้มีการหลั่งน้ำอสุจิ ดังนั้น โอกาสที่จะตั้งครรภ์ก็ไม่มี การที่ประจำเดือนยังไม่มา จึงอาจเกิดได้จากสาเหตุอื่นๆ เช่น ความเครียด การทำงานหนัก อดนอน นอนดึก อดอาหาร เป็นต้น แนะนำให้รอประจำเดือนไปอีกซักระยะค่ะ หากประจำเดือนยังคงไม่มานานกว่า 3 รอบเดือน ควรไปพบแพทย์เพื่อหาส่เหตุอื่นๆค่ะ